Starčević pozvao 25 igrača za utakmice sa Velsom i Moldavijom

Mladi reprezentativci Bosne i Hercegovine će 4. septembra u Trening centru NS/FS BiH u Zenici protiv Velsa odigrati meč kvalifikacija za Evropsko prvenstvo, dok 8.9. gostuju u Moldaviji.

Selektor Slobodan Starčević je za ove utakmice pozvao sljedeće igrače:

Golmani: Vladan Kovačević (Sarajevo), Martin Zlomislić (Široki Brijeg), Adnan Kanurić (SFK Sered, Slovačka).

Odbrana: Đorđe Milojević (Borac), Rijad Sadiku (Zrinjski), Adrian Leon Barišić (Osijek, Hrvatska), Amar Beganović (Sloboda), Jusuf Gazibegović (Red Bull Salzburg, Austrija), Nihad Mujakić (Hajduk Split, Hrvatska), Selmir Pidro (Sarajevo), Amar Dedić (Red Bull Salzburg, Austrija).

Vezni red: Haris Hajdarević (Željezničar), Amar Ćatić (ADO Den Haag, Holandija), Stefan Kovač (Čukarički, Srbija), Zinedin Mustedanagić (Sarajevo), Marijan Ćavar (Eintracht Frankfurt, Njemačka), Mateo Marić (Široki Brijeg), Đani Salčin (Sarajevo), Vladimir Bradonjić (Radnik), Vladan Danilović (Borac), Milan Savić (Čukarički).

Napad: Benjamin Hadžić (Austria Klagenfurt, Austrija), Jovo Lukić (Borac), Imad Rondić (Slovan Liberec, Češka Republika), Ermedin Demirović (SC Freiburg, Njemačka).

„Na spisku su 22 igrača i tri golmana. To su uglavnom momci koji su i ranije nastupali za mladu reprezentaciju, a pridodali smo im i neke mlađe fudbalere koji su se u proteklom periodu istakli u svojim klubovima. Prije svih, tu mislim na Gazibegovića, Dedića, Rondića i Kanurića. Naša grupa je neizvjesna i u njoj još nije riješeno pitanje putnika za Euro. Mi ćemo nastojati da se što kvalitetnije pripremimo za predstojeće utakmice, da odigramo što je bolje moguće i, nadam se, osvojimo 6 bodova“, izjavio je selektor Starčević.

Reprezentativci će se okupiti 31. avgusta u hotelu Hercegovina na Ilidži.